ප‍්‍රශ්නය - කවුද ඒක වැළැක්වූවේ? පිළිතුර - මෙතැනදි තර්කයක් මතු කරනවනේ එහෙම මල් වඩමක් තියන්න දුන්නානම් බෙදුම්වාදීන්ට මොරාල් එකක් එයින් එනවා කියලා. නමුත් තියන්න ගියා කියලා දැන් කවුරුත් දන්නවනේ. තිබ්බත්, තියන්න ගියත් ඒ මොරාල් එක එනවනේ. කොටි ත‍්‍රස්තවාදීන් වෙනුවෙන් මල්වඩම තියලා දෙමළ සමාජයට පණිවිඩයක් දෙන්න තමයි එතුමිය බැලූවේ. ‘‘උඹලා බයවෙන්න එපා. අපි ඉන්නවා. සටන කරගෙන පලයල්ලා’’ කියන පණිවිඩයයි ඇය දෙන්න හිටපු පණිවිඩය. මල් වඩම තිබ්බත් නොතිබ්බත් ඒ පණිවිඩය ඇය දීලා ඉවරයි. ඒ නිසා ඒක තියන්න දුන්නානම් මුළු ලෝකයටම, සාධාරණව හා මධ්‍යස්ථව බලන සියලූ දෙනාම හොඳ පණිවිඩයක් බවට පෙරලා ගන්න තිබුණා. ඒවගේම ඇගේ සංචාරයේ තිබුණු ඒකපාර්ශ්වීය ස්වභාවය ලෝකයට අපූරු ලෙස අනාවරණය කරන්න තිබුණා. ඒ නිසා මල්වඩම තියන්න ඉඩනොදීම දේශපාලනිකව කල්පනා නොකර ගත්ත තීරණයක් කියලයි මට හිතෙන්නේ.